# data[].attributes.body
Viden om, hvad praktiske færdigheder er for noget

Viden om teori i forhold til praktiske færdigheder

Arbejdsspørgsmål. der relaterer til praktiske færdigheder i sygepleje

# data[].attributes.body
Eleven kan anvende viden om principper for hygiejne til at arbejde med særlige regimer i forbindelse med infektionssygdomme og institutionsinfektioner samt til at vejlede borgeren/patienten, pårørende og kolleger i at overholde hygiejniske principper for at afbryde smitteveje.

# data[].attributes.body
Kap. 7 i Somatisk sygdom og sygepleje, Bind I-II/ Henrik Andersen (red.). Munksgaard, 2017. – ISBN: 978-87-628-1769-2

# data[].attributes.body
I den praktiske færdighed i sygeplejen indgår altid to personer og en praktisk sygeplejeopgave:

En modtager af sygepleje, altså en borger

En sundhedsfaglig person, altså her en social- og sundhedsassistent eller – elev

En konkret praktisk sygeplejeopgave

# data[].attributes.body
At hjælpe en borger med at blive vasket

At hjælpe en borger med at blive mobiliseret

At hjælpe en borger med at komme på toilettet

At hjælpe en borger med at spise

At udføre pleje hos en borger, der skal have skiftet en forbinding

At udføre pleje hos en borger med intravenøst drop

At udføre pleje hos en borger med et blærekateter

# data[].attributes.body
Modellen udspringer af observationer i praksis, som er udført af den norske sygeplejeforsker Ida Bjørk. Hun observerede nyuddannede sygeplejersker i en kirurgisk afdeling, når de mobiliserede patienter og skiftede forbindinger.

Ud fra sine observationer udviklede hun en analysemodel. Analysemodellen er videreudviklet og afprøvet som et pædagogisk redskab af en nordisk sygeplejegruppe, som kaldes RiNS (Research in Nursing Skills).

# data[].attributes.body
Modellen består af seks kategorier. I den gode praktiske sygeplejehandling er alle seks kategorier altid i spil

# data[].attributes.body
Det instrumentelle supplement til modellen forklarer, hvordan modellen kan anvendes i praksis.

# data[].attributes.body
Indhold og rækkefølge:
Kategorierne indhold og rækkefølge drejer sig om, hvilke delhandlinger, der indgår i handlingen, hvilken rækkefølge de udføres i, og hvilke hjælpemidler, der er nødvendige i situationen.
For at kunne gennemføre handlingen må du kende de gældende instrukser og forholdsregler ved nedre toilette og mobilisering. Den viden kan du hente i fagbøger eller godkendte lokale, nationale eller internationale retningslinjer. I bøger og retningslinjer bliver det beskrevet, hvordan handlingen skal udføres, på et både generelt og overordnet niveau.

Nøjagtighed:

Kategorien nøjagtighed går på, at de enkelte delelementer i handlingen skal gennemføres med præcision. Nøjagtighed er at du omhyggeligt vasker hele området forneden og efterfølgende tørrer omhyggeligt, og at du overholder de hygiejniske principper. Nøjagtighed er også, at borgeren får hjemmeskoene ordentligt på, inden borgeren rejser sig fra sengen, så borgeren ikke risikerer at falde.

Når du tager hensyn til din egen sikkerhed, fx din ergonomi, er der også tale om nøjagtighed.

Borgeren skal også være klar over, hvad der skal til at ske og, hvad borgeren forventes at skulle gøre.

Lethed:

Lethed drejer sig om, at handlingen foregår i et passende tempo og i en naturlig rytme uden unødige afbrydelser. Tempo og rytme skal tilpasses borgeren og typen af praktisk færdighed. Under kategorierne indhold og rækkefølge skal du tænke hele handlingsforløbet igennem, og du skal gøre de ting klar, som du skal bruge, altså vaskefad, håndklæde m.m. Hvis handlingen er gennemtænkt og godt forberedt, er der stor sandsynlighed for, at den kan gennemføres uden unødige afbrydelser.

For at få lethed i en handling er det afgørende at kende proceduren, så du ikke bliver nødt til at standse op for at tænke over, hvad næste trin i proceduren er. I dette plejeforløb er det vigtigt at kende den korrekte procedure for nedre toilette og for mobilisering af en borger.

Integration:

Integration drejer sig om timing og koordinering og om, at den praktiske færdighed skal tilpasses præcis til den enkelte borger.

Omsorgsfuld væremåde:

Kategorien omsorgsfuld væremåde drejer sig om, at du skal skabe en atmosfære, hvor borgerens værdighed opretholdes, hvor du tager hensyn til borgerens selvbestemmelse, og hvor du understøtter borgerens velvære.

Ovenfor har vi gennemgået kategorierne i Model for praktisk færdighedsudøvelse vha. et praktisk eksempel. Eksemplet viser, at en tilsyneladende enkel handling som at hjælpe en borger med nedre toilette og mobilisering er mere kompleks, end man umiddelbart ville tro. Målet er ikke at gøre handlingen mere indviklet, men at tydeliggøre de delaspekter, som du kan arbejde med, når du gerne vil kunne udføre hele handlingen på en god måde.

# data[].attributes.body
Brug et øjeblik på at reflekterer over modellen od din egen praksis. Find et eksempel på, hvordan du har brugt modellen, uden at være klar over, at det var det, du gjorde.

Vi samler op på klassen efter ca. 10 min.